U-I-143/15
Datum: 2015-12-09T00:00:00.000+01:00
ecli: ECLI:SI:USRS:2015:U.I.143.15
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 09.12.2015
dokument: US30817
akt: Zakon o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 111/13 in 90/14) (ZDavP-2), 68.a čl.
resitev: zavrženje
izrek: Pobuda za začetek postopka za oceno ustavnosti 68.a člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 111/13 in 90/14) se zavrže.
stavek: Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
odlocitev: sklep
geslo: 1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
podlaga: Člen 25.3, Zakon o Ustavnem sodišču [ZUstS]
vlagatelj: Aljaž Podlogar, Škofljica
datum_vloge: 2015-09-27T22:00:00.000Z
datum_odlocitve: 2015-12-08T23:00:00.000Z

# U-I-143/15-7

# 9. 12. 2015

## SKLEP

Ustavno sodišče je v postopku za preizkus pobude Aljaža Podlogarja, Škofljica, ki ga zastopa mag. Janez Ahlin, odvetnik v Ljubljani, na seji 9. decembra 2015

### sklenilo:

**Pobuda za začetek postopka za oceno ustavnosti 68.a člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 111/13 in 90/14) se zavrže.**

### OBRAZLOŽITEV

Pobudnik izpodbija v izreku tega sklepa navedeni člen Zakona o davčnem postopku (v nadaljevanju ZDavP-2). Zatrjuje, da je v neskladju s prepovedjo retroaktivnosti iz 155. člena Ustave. Svoj pravni interes utemeljuje s tem, da je bil zoper njega uveden davčni inšpekcijski nadzor. Predlaga, naj Ustavno sodišče izpodbijano določbo razveljavi in naloži zakonodajalcu, da sprejme z Ustavo skladno ureditev.

Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.

Izpodbijani 68.a člen ZDavP-2 ne učinkuje neposredno, temveč prek posamičnega akta, ki ga izda pristojni davčni organ. Iz navedb v pobudnikovi vlogi izhaja, da posamični akt, s katerim bi se zaključil postopek davčnega inšpekcijskega nadzora, še ni bil izdan. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti izpodbijane zakonske določbe. Zato je Ustavno sodišče njegovo pobudo zavrglo.

Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

mag. Miroslav Mozetič
Predsednik